Jafnréttisnefnd sem danska ríkisstjórnin skipaði leggur til að hijab-höfuðslæður verði bannaðar í grunnskólum landsins. Formaður félags skólastjóra segir að það yrði mjög vandasamt að framfylgja slíku banni og óttast að stúlkum sem bera höfuðslæður af trúarástæðum finnist á sér brotið.
Danska ríkisstjórnin skipaði fyrr á árinu nefnd, sem ætlað var að rannsaka félagslegt umhverfi kvenna. Þá sérstaklega innflytjenda, hvernig mætti bæta athafnafrelsi þeirra og tryggja ungum stúlkum jöfn tækifæri óháð uppruna. Lokaskýrsla nefndarinnar hefur ekki verið birt, en danska ríkisútvarpið greindi í gær frá nokkrum ráðleggingum nefndarinnar til stjórnvalda. Þar hefur vakið mesta athygli bann við höfuðslæðum í grunnskólum. Hijab-höfuðslæðurnar hylja hár og háls, sem algengt er að konur sem aðhyllast íslam beri.
Claus Hjortdal, formaður félags danskra grunnskólakennara, ræddi málið við DR.
Eg ser et kæmpe problem for de forældre, der siger, at vi ønsker vores barn skal bære tørklæde. De vil kigge rundt i klassen og sige: "Jamen, prøv at se, de sidder med kasketter, pandebånd, strikhuer og alt muligt på hovedet. Hvorfor må mit barn ikke have noget på hovedet?
Ég sé fyrir mér vandann, þegar foreldrar segjast vilja að barn þeirra beri höfuðslæðu. Þau sjái önnur börn í bekknum með hárbönd, húfur og alls konar á höfðinu og spyrja þá að sjálfsögðu hvers vegna þeirra barn megi ekki vera með slæðuna sína á höfðinu. Hjortdal segir málið vandast þar, en ef þau megi ekki segja ástæðuna vera að slæðan sé trúartákn, þá séu þau að skerða trúfrelsi. Þá óttist hann að foreldrar kjósi fremur að kenna stúlkum heima fyrir og að bannið bitni á menntun barnanna.
Takmarkanir hafa verið settar á klæðaburð íslamskra kvenna í nokkrum Evrópuríkjum. Oftast fullorðinna kvenna, nær það þó til fullorðinna, þar sem notkun höfuðslæða sem hylja ýmist hár, háls, eða andlit hefur verið takmörkuð í skólum eða á vinnustöðum bannaðar í háskólum eða framhaldskólum einstaka ríkja og í öðrum er vinnuveitendum heimilt að krefja starfsmenn sýna um að bera engin sýnileg trúarták í vinnunni. Þetta er þó vægast sagt umdeilt. Í Austurríki ákváðu stjórnvöld að fara í sömu átt og Danmörk íhugar nú, þar voru höfuðslæður bannaðar í grunnskólum árið 2019. Þeim lögum var hins vegar mótmælt harðlega og múslimar í Austurríki töldu brotið á trúfrelsi sínu. Þau lög voru síðan felld úr gildi, þar sem þau þóttu jaðarsetja íslamskar konur og skerða trúfrelsi.